༢༠༡༡ལོར་ཨེ་ཊ་ལི་རུ་སེམས་ཁམས་རིག་པ་དང་སྒྱུ་རྩལ་རིག་པའི་ཞིབ་འཇུག་ལྟེ་གནས་ཁང་གསར་འཛུགས་ཀྱི་ཚོགས་མི་བྱས་མྱོང་པ་སོགས་སྔ་ཕྱིར་ཨ་རི་དང་།འཇར་མན།དབྱིན་ཇི།ཨི་ཊ་ལི་སོགས་ནུབ་ཕྱོགས་རྒྱལ་ཁབ་མང་པོའི་ཚོགས་ཆེན་སྟེང་གདན་ཞུས་བྱུང་བ་ལྟར་ཕེབས་ནས་རྒྱལ་སྤྱིའི་བོད་རིག་པའི་ཞིབ་འཇུག་དང་བོད་ཀྱི་ལོ་རྒྱུས་སློབ་ཁྲིད།ཆོས་དང་རིག་གཞུང་ངོ་སྤྲོད་སོགས་ཀྱིས་མཚོན་པའི་དཔྱད་བརྗོད་མང་པོ་སྤེལ་མྱོང་།གཞིས་བྱེས་གཉིས་ཀྱི་གཙོས་ཆོལ་གསུམ་ཆོས་ལུགས་སེར་སྐྱ་རིས་མེད་དང་།དེ་བཞིན་དུ་རྒྱ་བོད་འབྲུག་གསུམ་དང་སྦོ་རི་ཡ།ཨི་ཊ་ལི།འཇར་མན།ཨ་རི།དབྱིན་ཇི་བཅས་རྒྱལ་ཁབ་དང་མི་རིགས་འདྲ་མིན་གྱི་སློབ་མ་སྟོང་ཕྲག་མང་པོ་བསྐྱངས་མྱོང་།དུས་དེབ་དང་ཚགས་པར་སོགས་ཀྱི་སྟེང་དུ་ནང་ཆོས་དང་སྙན་ངགལོ་རྒྱུས།དཔྱད་རྩོམ།སྒྲུང་གཏམ་སོགས་བརྩམས་ཆོས་མང་དུ་སྤེལ་མྱོང་།ད་ལྟའི་བར་དུ་དཔར་སྐྲུན་བྱས་ཟིན་པའི་དེབ་གྲངས་༼༢༢༽ཙམ་ཡོད།